Държавен вестник, бр. 78, 2014 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  78
Чл. 19. Личните кадрови дела се дават за 
ползване срещу подпис на получателя. Данните 
за служителите, ползвали ЛКД, се отразяват 
в картон-заместител (приложение № 4).
Чл. 20. Личните кадрови дела се ползват 
само в служебни помещения в сградите на МВР.
Чл. 21. Ползването на ЛКД от други слу-
жители и структурни звена на МВР, извън 
посочените в чл. 17, става чрез съответните 
звена „Човешки ресурси“ – с разрешение на 
ръководителя на структурата, в която се води/
съхранява съответното дело.
Чл. 22. На органите на съдебната власт 
и на други държавни органи, които имат 
законово основание да искат и получават 
информация, при поискване по конкретно 
посочени дела или на законово основание се 
предоставят заверени копия от документи, 
съхранявани в ЛКД.
Чл. 23. (1) Изпращането, предаването, пре-
насянето и приемането на ЛКД и документи 
от тях от една структура на МВР в друга, 
както и на органите на съдебната власт или 
други държавни органи, става само по слу-
жебна поща, а когато са налице документи, 
съдържащи класифицирана информация – при 
стриктно спазване на условията и реда на глава 
пета, раздел V от Правилника за прилагане 
на Закона за защита на класифицираната ин-
формация, приет с Постановление № 276 на 
Министерския съвет от 2002 г. (ДВ, бр. 115 
от 2002 г.).
(2) В изключителни случаи, когато спеш-
ни оперативни или други служебни задачи 
налагат това, с разрешение на ръководителя 
на изпращащата структура ЛКД могат да 
се изпращат и пренасят от една структура в 
друга и чрез служител от съответното звено 
„Човешки ресурси“ със служебен автомобил, 
при спазване на посочения в ал. 1 ред.
(3) Забранява се пренасянето на ЛКД за 
настоящи и бивши служители на МВР с об-
ществения или с личен транспорт.
Чл. 24. По реда на инструкцията слу-
жителите на МВР могат да се запознават с 
материалите от личните си кадрови дела с 
изключение на отнасящите се до други лица.
Чл. 25. Право да се запознават с материа-
ли от личните кадрови дела, които съдържат 
класифицирана информация, имат само лица, 
притежаващи разрешение за достъп до съот-
ветното ниво на класифицирана информация.
Чл. 26. Служителите, желаещи да се за-
познаят с материалите, съхранявани в лич-
ните им кадрови дела, подават заявление за 
получаване на достъп до ЛКД, както следва:
1. ръководителите на звена по чл. 33, т. 5 
ЗМВР и ръководителите на структури по чл. 37 
ЗМВР – до министъра на вътрешните работи;
2. служителите от структури, в които няма 
звена „Човешки ресурси“ и се обслужват от 
ДЧР – МВР, подават заявления чрез ръко-
водителя на структурата до директора на 
ДЧР – МВР;
3. останалите служители подават заявления 
до ръководителите на структурите, в които се 
водят и съхраняват личните им кадрови дела.
Чл. 27. В заявленията служителите по-
сочват конкретните документи/материали, с 
които желаят да се запознаят, или заявяват 
желанието си за запознаване с цялото кадрово 
дело, като посочват и мотивите за това.
Чл. 28. Заявленията се регистрират в де-
ловодствата и се изпращат в ДЧР – МВР или 
в звената „Човешки ресурси“ на съответната 
структура, в която се води и съхранява ЛКД 
на служителя.
Чл. 29. (1) Заявленията за осигуряване на 
достъп до ЛКД се разглеждат от комисии, 
назначени от министъра на вътрешните ра-
боти или от ръководителите на съответните 
структури.
(2) Комисиите се състоят от трима слу-
жители, като техни членове по право са 
началникът на съответното звено „Човешки 
ресурси“ и служителят по сигурността на 
информацията.
(3) Комисията, която разглежда заявлени-
ята за достъп до ЛКД на ръководителите на 
звена по чл. 33, т. 5 ЗМВР и ръководителите 
на структури по чл. 37 ЗМВР, се назначава от 
министъра на вътрешните работи.
(4) Комисиите, които разглеждат заявле-
нията на служителите от структури, в които 
няма звена „Човешки ресурси“, се назначават 
от директора на ДЧР – МВР.
(5) Комисиите, които разглеждат заявле-
нията за достъп до ЛКД на останалите слу-
жители, се назначават от ръководителите на 
структурите, в които работят служителите, 
пожелали да се запознаят с ЛКД.
Чл. 30. Комисиите по чл. 29 уведомяват 
служителите, подали заявления за достъп до 
ЛКД, за датата, часа и мястото за запознаване 
със заявените документи.
Чл. 31. (1) Комисиите по чл. 29 предвари-
телно преглеждат съответното кадрово дело 
и определят документите, с които служителят 
няма право да се запознае.
(2) Тези документи временно се изваждат 
от кадровото дело и се запечатват в отделен 
плик. Ако материалите са подшити и е не-
възможно да бъдат извадени, те се затварят 
в непрозрачен плик или по друг начин се га-
рантира изискването служителят да не може 
да се запознае с тях.
(3) Комисията задължително уведомява 
служителя за наличието на такива документи 
в личното му кадрово дело, с които той няма 
право да се запознае и правното основание 
за това.